Bogga ugu horeeya ee goobta intarnat-ka / Dheeraad ku saabsan Iswiidhan / Deegaanka / Gobol iyo degmooyin / Västra Götalands län / Göteborg\nMarinka dekada ku taala Göteborg oo dad ku raaxaysanayaan hawada fiican.\nGöteborg marka la joogo waxaa markastaba ka ag dhow biyo, sawirka Anna Jolfors\nGöteborg waa magaalada labaad ee ugu weyn Iswiidhan waxeeyna ku taalaa badda agteeda dhinaca xeebta galbeed. Wabiga Göta Älv ayaa dhex mara magaalada oo wax ka yar saacad ayaa lagaga tegi karaa magaalada bartankeeda laguna gaari karaa jasiiradaha biyaha.\n448 kiilomitir oo laba jibaaran\nMalmö 270 kiilomitir\nOslo 290 kiilomitir\nKöpenhamn 310 kiilomitir\nWaxaa kaloo meeshaan yaallo darjiinooyin ku yaal bartamaha magaalada iyo meelo doog cagaaran iyo beero eey ku yaallaan. Göteborg waxeey ku siineeysaa wax kasta oo laga helo magaalo weyn isla markaana waxaad dareemeysaa jawigeeda inuu yahay jawi magaalo yar oo kale maadaama magaalada qeybaheeda kala duwan eey isku dhow yihiin. Göteborg waxeey caan ku tahay munaasabadaha waaweyn sida isboortiska, damaashaad iyo dhaqanka tusaale ahaan munaasabada Hammarkullekarnevalen, xaflad dadka loo qabto, iyo munaasabada hiddaha iyo dhaqanka, oo ah mid ka mid munaasabadooyinka ugu waaweyn wadamada iskandaneefiyaanka oo dhan.\nGöteborg waxaa ku yaal dhammaan nuucyada kala duwan ee guryan. Badanaa shirkadda kireeysa guryaha waxaa la dhahaa Boplats Göteborg.\nGöteborg waxaa looga hadlaa luqado dhaafaya 100. Boqolkiiba 23 dadka Göteborg waxeey ku dhasheen wadanka bannaankiisa. Wadamada eey dadka ajaanibta ka imaadeen badankood waa wadamada Ciraaq iyo Iiraan, waxaa kusoo xiga Fiinlaand, Boosniya & Hersegofina, Yuguslaafiya, Booland, Soomaaliya, Turkiga, Shiina iyo Noorwey.\nWaxaa magaalada Göteborg ka jira jaaliyado badan oo qaxootiga eey leeyihiin.\nGöteborg waxaa laga helaa shirkado noocyo badan oo kala duwan ah, sawirka Klas Eriksson\nMagaalada Göteborg waxeey u kala qeybsantahay 10 xaafadood. Maamul degmadeedka waxuu mas'uul ka yahay adeegyada dadka degan degmada. Adeegyada waxeey tusaale ahaan noqon karaan xanaanada carruurta, dugsi hoosedhexe, daryeelka howgabka iyo maktabad.\nHorudhac loogu tala galay dadka Iswiidhan ku cusub\nHadaad ku cusub tahay Iswiidhan waxaad caawimaad lagaa siinayaa sidii aad ula qabsan laheeyd mujtamaca iyo bulshada iswiidhishka. Magaalada Göteborg waxeey tusaale ahaan kaa caawineysaa sidii aad ula kulmi laheyd dad cusub iyo sidii aad u baran laheyd luqadda iswiidhishka, caafimaadka iyo iskoolka.\nXarunta hagida qaxootiga ee magaalada Göteborg\nXarunta hagida qaxootiga ee magaalada Göteborg waa meel leesku soo dhaweeyo oo illaa sanadkii 2003 ka caawisa dadka iswiidhishka ah ee Göteborg iyo dadka qaxootiga ah ee ku cusub wadanka sideey iskula kulmi lahaayeen. Marka laga reebo kulamada waxeey xaruntaan sameeysaa kulamo kooxo kooxo ah iyo xalaqado waxbarasho ayagoo ka duulaya dakda waxyaabaha eey xiiseeyaan sida filimada, heesaha, muusikada, cunto kariska, dabbaasha iyo baaskiil wadida.\nDadka reer Göteborg iyo qaxootiga waxay ku wada kulmaan Hagida Qaxoontiga Göteborg, sawirka Peter Svenson.\nXafiis warbixin oo luqado badan leh.\nHadaad wadanka Iswiidhan ku cusub tahay waxaad caawimaad dhinaca warbixinada kala duwan ka heli kartaa xafiiska warbixinta oo luqado badan looga hadlo. Xafiiska warbixinta waxuu kaa caawin karaa:\nInlaguu fasiro foomamka iyo warbixinada kaloo aad wadatid\nIn lagu sheego sida eey bulshada iswiidhishka u shaqeeyso\nSida loo helo hey'daha kala duwan\nSida loo helo warbixin sax ah\nIn talo lagaa siiyo su'aalaha kala duwan\nCaasha Aadan kana tirsan xafiiska macluumaadka oo Cabdikariim Maxamuud Wade ka caawinaysa inuu buuxiyo codsiga sharciga deganaanshaha ee ehelka, sawirka Maria Otosson.\nXafiisyada arrimaha maddaniga ah waxeey warbixin kaa siinayaan shaqooyinka kala duwan ee ka socda xaafada aad degan tahay. Waxaad heli kartaa warbixin ku saabsan tusaale ahaan su'aalo bulshadeed kala duwan, xanaanada carruurta, iskoolka, daryeelka duqoowshinka, jaaliyadaha, su'aalo ku saabsan iibsiga ama su'aalo la xiriira guryaha la dego.\nDarjiinka beerta Kretsloppsparken Alelyckan\nDarjiinka beerta ee Kretsloppsparken Alelyckan waxaa ku yaal saddax meelo ganacsi ah oo eey maamulaan Återbruket, Stadsmissionen och Returhuset. Waxaad meeshaas ka gadan kartaa alaab, dhar iyo waxyaabo kale oo gacan labaad ah, aadna rakhiis u ah.\nHalkan waxaad ka helaysaa macluumaadka xiriirka ee maamulada xaafadaha magaalada Akhri dheeraad ku saabsan soo dhawaynta iswiidhishka cusub Hagida Qaxoontiga Göteborg Halkan waxaad ka helaysaa macluumaadka xiriirka ee xafiiska macluumaadka kuna qoran luqado badan Halkan waxaad ka helaysaa macluumaadka xiriirka ee xafiiska muwaadiniinta Halkan waxaad ka akhrin kartaa dheeraad ku saabsan xadiiqada Alelyckan.\nDugsiga xanaanada iyo hoyga maalinti ee qoysaska\nWaxaad jira xanaano carruureed badan oo aad kala dooran kartid oo loogu tala galay ilmaha u dhaxeeyo hal illaa shan sano. Iskoolka xanaanada caruurta waa kan caadiga ah , laakin waxaa kaloo jira guryaha xanaanada carruurta ( oo xataa la dhaho hooyomaalmeed).\nDugsiga hoosedhexe waxuu waajib ku yahay carruurta oo dhan. waxaa la dhahaa waxbarashada khasabka ah. Warbixin dheeraada oo ku saabsan sida eey dugsiyada hoosedhexe u shaqeeyaan waxaad ka heli kartaa magaalada Göteborg boggeeda internetka. Meeshaas waxaad ka heleysaa warbxino ku saabsan xilliyada iskoollada eey furan yihiin, cuntada iskoolka iyo macluumaadka xiriira ee dhamaan iskoolada ku yaal Göteborg.\nDa'daada hadeey u dhaxeeyso 16-20 sano isla markaana aad dhameeysay dugsiga hoosedhexe waxaad dalban kartaa dugsiga sare. Waxaana jira 18 barnaamijyo waxbarashadeed heer qaran ah oo aad ka akhrisan kartid dugsiyada saree ee ku yaal nawaaxiga gobolka Göteborg.\nSFI (Iswiidhiska soo galooytiga)\nSfi ( iswiidhishka loogu tala galay qaxootiga) waa waxbarasho ku saabsan luqadda iswiidhishka ah oo loogu tala galay dadka aan luqadda iswiidhishka u heeysan luqadooda hooyo. Markaad baraneysid sfi waxaad kaloo baraneysaa sida eey bulshada iswiidhishka u shaqeeyso.\nJiheynta dhinaca bulshada\nJiheynta dhinaca bulshada waa waxbarasho ku saabsan mujtamaca iswiidhishka ah, waxaa loogu tala galay dadka ku cusub wadanka Iswiidhan. Waxaa meeshaan laguugu baraa xuquuqdaa leedahay iyo xuquqda laguugu leeyahay, dimuqraadiyada iswiidhishka ah iyo sidey ukala habeysan tahay bulshada. Waxaa kaloo laguugu sida nolol maalmeedka uu yahay\nWaxaad luqado badan ku dhigan kartaa koorsada macluumaadka bulshada lagana helo Qaybta macluumaadka bulshada ee Göteborg, sawirka Exhlale Shipoli.\nWaxbarashada dadka waaweyn ee komvux waxaad heleysaa fursad aad ku dhameysatid waxbarashada heerka dugsiga hoosedhexe ama sare. Shuruuda khaas ah ayaa laguugu xiri karaa si aad u raadsatid jaamacad ama machad xirfadeed. Waxaa kaloo baran kartaa farsamada gacanta. Boggeena internetka waxaad ka heli kartaa warbixin dheeraada oo ku saabsan waxbarashada dadka waaweyn.\nWaxbarashada gaarka ah ee dadka waaweyn, Särvux\nSärvux (Waxbarashada gaarka ah ee dadka waaweyn) waa waxbarasho loogu tala galay dadka waxbarashada eey ku adagtahay ama dadka maskaxda ka xanuunsan.\nMa rabtaa inaad xirfad baratid? Waxaa jira waxbarasho xirfadeed aad gali kartid si aad hadafkaada u gaartid. Waxbarashada dadka waaweyn ee magaalada Göteborg waxeey qabanqaabisaa waxbarasho xirfadeed qaadanaya wakhtiyo yar iyo wakhtiyo dheer labadaba.\nSFI (Iswiidhiska soo galooytiga) Barashada bulshada Akhri dheeraad ku saabsan Waxbarashada dadka waaweyn Akhri dheeraad ku saabsan Waxbarashada dadka waaweyn ee laxaadkoodu kala dhantaalanyahay Akhri dheeraad ku saabsan waxbarashooyinka xirfada\nMas'uuliyada daryeelka caafimaadka waxaa haaya gobolka Västra Götalandsregionen. Magaalada Göteborg boggeeda internetka waxaad ka heli kartaa macmuulaadka xiriirka ee isbitaallada, rugaga caafimaadka, rugaga daryeelka carruurta iyo xarumada kale ee qaabilaada bukaanka ee Göteborg. Meeshsaas waxaad kaloo ka heli kartaa macluumaad la xiriira daryeelka ilkaha, cuntada iyo caafimaadka.\nAkhri dheeraad ku saabsan daryeelka caafimaadka iyo bukaanka ee gudaha Göteborg\nHadaadan ku hadli karin luqadda iswiidhishka waxaad xaq u leedahay in laguu qabto turjubaan markaad la kulmeeysid hey'adaha dowlada ee kala duwan. Waxeey noqqon kartaa iskoolka carruurtaada ama markaad booqaneysid xafiiska shaqada.\nHalkan waxaad ka akhrin kartaa dheeraad ku saabsan caawimaada turjubaanka\nXiriirka gaadiidka dadweynaha ee magaalada Göteborg waxaa maamula Västtrafik. Waxeeyna gaadiidyada kala yihiin, tareennada dhulka korkooda ku socda ee magaalada, basas, tareennada magaalooyinka kale u safra iyo markabo. Magaalada Göteborg boggeeda internetka waxaad ka heli kartaa warbixin dheeraa oo ku saabsan gaadiidka dadweynaha.\nGaadiidka dadweynaha waxaad si sahlan oo raaxo leh ugu safri kartaa gudaha Göteborg, sawirka Peter Svenson.\nShaqa bixiyaha ugu weyn waa degmada Göteborg, magaalada Göteborg. 49 000 ayaa u shaqeeysa magaalada Göteborg waxeeyna ka kala shaqeeyaan 100 shaqooyin oo kala duwan.\nGöteborg waxeey leedahay shirkado wax soosaar oo waaweyn iyo dhaqaale ganacsiyada kala duwan oo weyn. Waxaa meeshaan ku yaal dekadda ugu weyn iskandaneefiyaanka oo dhan. waxaa ka dhisan shirkado waaweyn sida Volvo Cars, Volvo Trucks, SKF, Ericsson. Kuwa kaloo waaweyn oo ka dhisan gobolka waa Mölnlycke Health Care, Astra Zeneca iyo Ericsson.\nGöteborg waa magaalada munaasabadooyinka, dhaqaalaha kasoo gala dalxiiska aad ayuu muhiim ugu yahay magaalada. Ku dhowaad 16 000 oo qofood ayaa ka shaqeeysa shaqooyinka la xiriira dalxiiska. Waxaad shaqooyinka ka banaan Göteborg ka raadin kartaa xafiiska shaqada boggiisa internetka.\nWaxaa jira waxyaabo badan oo la rabo inaad ku fikirtid markaad furaneysid shirkad. Waxaa jira dad iyo ururo adan oo kaa caawin karo. Magaalada Göteborg boggeeda internetka waxaad ka heli kartaa warbixin dheeraa oo ku saabsan sida lagaaga caawiin karo markaad shirkad furaneysid.\nAdigaaga haya fikrad ganacsi waxaad hel kartaa caawimaada inaad bilowdo shirkad gaar kuu ah, sawirka Peter Svenson.\nHalkan waxaad ka helaysaa shaqooyinka ka banaan magaalada Göteborg. Akhri dheeraad ku saabsan in shirkad gaar kuu ah laga bilaabo degmadan.\nShaqooyinka ka banaan gudaha Göteborg


Laabraac (Sheeko gaaban) - AGA - Akadeemiya Goboleedka AfSoomaaliga\nHome Hal-abuurka & Suugaanta Laabraac (Sheeko gaaban)\nLaabraac (Sheeko gaaban)\nEegmadiisaas walacsiga welwelsan ah, ma u doojin baa, caashaqii nafteeda madiga ku ahaa inay mataan u heshay?\nIyadoo ciyaaraysa ayay hadba dib u damootaa, ninkaas isha ka qaadi la’ ee soojeedkeeda isku barakaadiyay. Ninku, siday garoonka u soo gashay, marna kama jeesan. Xaggeeda ayuu indhihiisii iyo uurkiisii u qaaraamiyay. Isagoo sahwisan, soofsan, sakatisan ayuu soo ku soo ganayaa laba indhood oo aan libiqsanayn. Labadiisa indhood ee madmadow ayuu ku buruudshiilay. Ciyaar-wanaaggeedii xirfadda iyo xalladda lahayd ayuu eegmadiisa xasilloonnidii uga qaaday. Garoonka ciyaarta xiddig bay ka ahaan jirtay. Galabta-se wax baa kala dhantaalay. Eegmo duluc leh baa kartideedii kala dhintay. Sidii buu u eegayaa ninkii. Iyadoo xaggiisa soo wada jirta, ayay gabaarageddoomaysaa. Marna way iska maadinaysaa, marna way iska maahinaysaa. Kollaysaba dhankiisa ayay la haysataa.\nDadka hareeraheeda fadhiya ee weegaarka garoonka soo buux-dhaafiyay, kuma baraarugsana isbeddelkeeda ee way u xiiso-sacbinayaan. Markay xaggooda soo aaddo iyo markay ka sii noqotaba sacab iyo hugun bay kala daba qaylinayaan. Kaligeed ayaa indhahooda camirtay. Gedgeddoonkeeda isdabajoogga ah waxay u qaateen, tabo cusub oo ciyaartu soo kordhisay. Kuwa giraanta kula jirase way garteen inay si wax ka noqdeen. Inay maqan tahay way garteen, illowse wax helay ma fahmin. Dhawr mar oo ay ciyaarta dhabqisay ayay wadajir u xalliyeen. Laabtooduna isbeddelkeeda ayay isweyddiinaysaa.\nNinkii sidii buu u soo eegayaa. Mar sidii wax yaabban ama amakaagsan ayuu indhaha waaweynaynayaa. Mar sidii inuu wax shiishayo ama baarayo, ayuu labada indhood isku shiilayaa. Marna sidii wax indha-daraandarsan ayuu labada sunniyood kor ashqaraar ula saratagayaa. Jirkeeda cayaarta la socda ayuu indhihiisii saani u raaciyay. Si ka badbadis ah ayuu u soo eegayaa.\nDaymadiisu waxay ku noqotay xil-ka-bax xishood leh. Way kala wiiqantay… kala wanqaarantay… ciyaartii wadi weyday iyadaniina iswadi weyday.\nDadkii isaga ka dambeeyay oo ay wada garanayso ayay gargaarsi-eegtay, iyadoo isagii sii dhaafaysa. Sacab hambalyayn ah ayay u tumayaan. Dhoollacaddayn iyo dhiirrigelin ayaa indhahooda ku wada sawiran. Waxay ku faraxsan yihiin, inuu maanta wiilkoodii gartay, gabadhaas iyo baahideedii xaggiisa soo jirtay. Way isu rabaan islana doonayaan, wiilkan qaraabadooda ah iyo gabadhaas macriifadooda ah ay wanaagga badan ka majeeranayaan.\nBeri uu safar ugu yimid reerihiisan ayay gabadhu jacayl kedis ah wiilka u qaadday. Hoosta ayay kala dhacday wiilkan dhuuban, deggan, mar kasta fikirsan; cid kalese lama wadaagin rabitaankeedii. Laabteeda dhexdeeda ayay arwaaxeeda ugubaysan ku dabooshay. Aamusnaantiisa xad-dhaafka ah ayaa sii daahisay inay kula degdegto, xataa barasho caadi ah. Way kula dhici weyday waxay u dareemaysay. Nafteedii ayay ku jujuubtay inay kaligeed-wax-jecel noqoto.\nJacaylkeedii hawada ayuu ku dhex dhalaalay, markuu wiilkii baxay, isagoon war-u-haynin beerkeeda beeraadku ku beermay. Intii ka dambaysay oo dhan waxay la daalaadhacaysay ololkii uurkeeda ka dami diiday. Reerkiisan uu ku soo degay berigaas ayna ku dul baratay ayaa ogaaday arrinteedii. Inay la uur-gubyoodaan waxaan ahayn uma tari karayn. Wiilkii wuu tagay isagoo warmoog ah; haddii ay u sheegan lahaydna, wuxuu dhihi doonay lama saadaalin karin. Quus baa la wada guntaday.\nShalay-daan qoyan ayuu mar kale kedis ku yimid. Ehelkiisii iyo uurkeedii baa ku wada farxay, imaanshihiisa. Maanta oo ay reerka gabadhu aroos qabeen ayay isla martiqaadday reerkii iyo wiilkoodiiba. Iyadoo uga gol-lahayd, inay hesho fursad ayay ugu fasirto, jacaylkeeda caashaqa u xuubsiibtay.\n“Galabta, si fiican u ciyaar oo is tus ninka; soo jiido araggiisa iyo indhihiisa.” ayay kula soo dardaarmeen reerkiisii oo qalbiyadoodu la jireen, gabadhaas deriskooda ah. “Garoonka wacdaro ka dhig.” qaar baa ku tirtirsiiyay. Waxay og yihiin, inay ciyaarta ku fiican tahay. “Waa yahay,” ayay ugu warcelisay, ismase hubin. Cabsi xooggan baa boggeedii isku fidisay. Iyadoo naxsan ayay isu diyaarisay, inay yeesho siday kula taliyeen. Si xaraggo leh ayay u soo labbisatay, iyadoo isla maqan.\nDharkeedii oo u hagar-baxay maanta ayaa soo saaray dheeheedii iyo dhalaalkeedii. Markay garoonka soo gashayba waa la wada dhugtay. Sacab iyo farax baa laysku daray. Riyaaq iyo raynrayn baa lagu soo wada dhaweeyay labbiskeeda iyo bilicdeeda indho-qabadka leh. Reerkiisii taageerayaasheeda ahaa baa sii biritaaray; ammaan iyo alalaas bay u raaciyeen sacabkoodii.\nFagtii hore, isagu ma arkin gabadha lagu wada buuqay; meel kale ayuu ku sii jeeday. Dadkiisii la fadhiyay baa dareemay, inuusan weli la qabsan waxa dhacaya. Xaggii garoonka ayay u soo jeediyeen. Bal, hadduu dhugmo u yeesho halkay la doonayaan. Waa siday qorsheeyeene, wuxuu labadiisii indhood ee madmadoobaa dhag ku siiyay, gabadhii bartanka ciyaarta ka bidhaamaysay. Ilqabadkeedii ayay indha-cuddoonaan aan caadi ahayn kula soo degtay. Sidii biriqdii ayay hortiisii uga hillaacday. Walalac!\nWuu u bogay eegmadeeda kana baaraandegay sii eegisteeda. Dheeheeda iyo dhabankeeda wanaagsan ayuu ka helay. Markay is-wareejisaba wuxuu isagoo wada jira sii xiiso-jalleecayaa xaggeedii. Markay xaggiisa ka jeesatana wuxuu isagoo hiyikacsan sii jamasho-jeedaalinayaa dhankay aadday. Mar gacanta ayuu afka saarayaa. Mar kulleetiga shaatigiisa ayuu toos-toosinayaa. Mar labada gacmood ayuu isku maraamarayaa. Marna labada garbood ayuu dubaaxinayaa… muruq-roor ciyaarteeda la haysta ayuu la gariirayaa. Mar halcunka ayuu dhaqdhaqaajinayaa… sidii in uu hadal ku shig-shigsan yahay. Marna kursigiisa ayuu ku ribanayaa. Wuu salkacsan yahay. Wuu siyaysan yahay. Wuu soo samirdarroobayaa. Gabadhii uu galabtadan arkay baa xiskiisii xasarad ka kicisay. Isagoon bartiisii ka kicin bay qalbigiisii dhufsatay. Calmasho cusub iyo lahasho cuddoon baa niyaddiisii isu-celiyay. Siduu ugu dhaygagay ayuu u sii dhawrayaa. Feker iyo walaac dhabannada la haystaa.\nJirkeedii oo naxdin iyo yaxyax la cuslaaday bay dhawr jeer is-buuratay. Inay iska kor timaado ayay ka baqday. Ciyaartii saddexaad oo lagu soo khasbay bay idin la’aan ka baxday. Gabdhihii la ciyaarayay baa iyagoo fajacsan sii waday ciyaartii ay uga tagtay.\nIyadoo soo socota ayay indhahoodii isku dhaceen; ninkii baahideedii bilaha soo jirtay barkumataal ka dhigay ee daymo kaliya ku bajiyay ugana badiyay. Iyadoo awood-yarideeda guusha huwan dareensan bay soo dhinac martay dadkii kuraasta tixnaa. Dhankii midig ee hoolka ayay gucle uga baxday.\nInkastoo ay ku dadaashay inay saantirato sanqar la’aanna baxdo, haddana bixisteeda waa la wada arkayay. Reerkiisii saaxibbadeeda ahaa baa eegmo habrasho ah ku toyday. Ninkii oo awal ku farxay in ay garoonkii ciriiriga ahaa ka soo baxday isuna diyaarinayay inuu u tago, markay kaligeed meel fadhiisato, ayaa ku hungoobay markay dhinac martay. Siijeedkeedii ayuu eegmo fikirsan kala soo noqday. Mar buu isyiri: ma nin baa halkaas dambe ku sugaya. Haddana wuxuu isyiri: suuli bay aadday ee isdaji. Wuxuu isyiri: biyo ayay doonatay, way harraadan tahay. Cabbaar markay sii maqnayd buu ka dhego-adeegi waayay, maladiisii ahayd: inay nin aadday.\nSi fiican wax looguma jeedo. Dhedo iyo ciiro is wata baa habeenkii soo horkacay. Mugdi-mugdigaas ayay dhex istaagtay. Feker ayay isula-noqotay. Haddii uu maanta sidaas u eegayay, miyuusan la qabin waxay dareemayso? Haddiise, reerkiisu gacan ku siinayaan inay is helaan, dhabna ka tahay garabsiintoodu, miyaysan ka soo daba diraynin, si ay ula hadasho? Isagoon cidi soo dirin, waa kaas iskiis u soo kacay. Waa kaas soo daba socda. Waa kaas laftiisu isla maqan. ‘Tolow, muxuu damacsan yahay, waa isagaas soo lixaadsanayee?’\nMarkay hubisay inuu xaggeedii soo aaday ayay horay u sii socotay. Islamarkiiba talaa ku dhalatay. Iyadu waxba maba weyddiin doontee, hadduu isagu wax su’aalo, tabar iyo taag ay ugu warceliso ma haysaa! Isagoo degdegaya ayuu markuu arkay socodkiisii iyo tallaabadiisii kala reebtay. Way sii hor-socotay. Wuu ka sii daba gaatamay. Markay aragtay inuusan ku soo dhiirranayn ayay fikirtay. Waxay samayn lahayd -oo mira-dhal noqon lahaa- ayay garashadeedii la kaashatay. Shaki yar ugama jiro, inuu ninku rabitaan uga soo daba baxay. Laakiin, maxay samaysaa hee, si ay u sii hubsato!\nWaa bishaaradeedee…. waxaa dhankii ay u siijeedday ka soo baxay, wiil asxaabteeda ay isku dheer yihiin ah. Xaggiisii ayay u soo orodday. Intay garabka ku salaantay ayay dhego-hadal u bilawday. Salaanteedii daw-dhaafka ahayd waxba uma qaadan wiilkii yimid. Laakiin, waxay hakisay ninkii daba socday. Wiilkay salaantay oo awalba ahaa bulshaawi baashaalkiisu furan yahay ayaa ku sii dardarsaday. Laakiinse, salaantiisii muraadkii ay ka lahayd way ka gaartay. Ninkii ay doonistiisa imtixaanaysay, waa kaas isagoo isgalay hinaasaha la noqday.\nMarkii dambe, ayay u dulqaadan weyday wiilkii iyo gacmo-gacmayntiisii badnayd. Intay iska maaraysay ayay hareeraheedii eeg-eegtay. Ninkii imtixaankii jacaylkeeda ku baasay waa kaas iska tagay. Tubbooyinka biyaha xaggoodii ayuu ku leexday. Illaa uu ku shalwaday oo muuqiisii qarsoomay. Wuu soo noqon doonaa bay isku qancisay. Cabbaar bay sii sugtay. Wax soo muuqda ma laha. Ninkii aaway! Ma albaab gadaale ayuu ka baxay mise dhulkaa liqay!\nIyadoo caraysan ayay soo baxday. Waxay islahayd, wuu kaa soo horreeyaa. Reerkiisii oo wada ilko-caddaynaya abaalna ka sugaya ayaa eegmo himilo leh ka hor keenay. Waxay ku tashteen, inay wiilkii is heleen. Iyadoon eegin farxaddoodii bay isagii labadeedii indhood oo wada-jira ku baafisay. Hungo badanaa! Ninkii ma muuqdo! Markay aragtay kursigiisii oo maran ayay caradeedii sii tarantay. Wixii oo dhan bay xuf iyo daf dhankii kale ula dhaaftay. Dadkiisii deriskeeda ahaa, dareen basaasan bay hoos ula wada rogteen. Maxaa gabadha sidaas uga soo xanaajiyay! Way caddahay inuu wiilkoodii u soo dayriyay. Isagoo fikir gadaasheeda la taagan markay arkeen ayay reerkiisii sii hanjabeen. Tolow, muxuu gabadha ku diiday?\n“Dabinkii baa bixi waayay.” ayuu odaygii adeerkiisa ahaa dooddoodii cabbursanayd ku furay.\n“Way dookh xumaatay.” ayay ina-adeertiis wiilkii ugu kaftan-dhabaalaysay.\n“Way dareen habowday.” ayay gabar kale kula asaraartay walaalkeed.\nMarkuu soo fadhiistay ayay eegmo ku canaanteen. Wajiyadoodii shiiqsanaa ayuu araggiisii fikirsanaa u qaybiyay. Sidee bay wax u jiraan? Qof kasta, guuldarro ayuu hogan yahay. Hoos buu u jeedaa. Sheeko ayuu u bilaabay dadkii carada la wada fooraray. Way la wadi waayeen. Kaftan ayuu isyiri, waa lagu dhegaystay. Qosol buu maagay, kaligiis ayuu noqday.\n“Maxaad iga tabanaysaan?” ayuu wadar u weyddiiyay.\nOdaygii adeerkiisa ahaa ayaa u sheegay sheekadii gabadha, min bilaw iyo dhammaad. Rajadoodii galabta iyo siday ugu hanweynaayeen inuu gabadha fahmo waxna la qabto, ayuu u raaciyay. Wuxuu ka codsaday, inuu wanaajiyo gabadhaas uu reerkeeda garanayo. Yaab iyo farxad ayuu ku dhegaystay erayadii adeerkiis. ‘Ma intaas baad ii colaadinayseen!’ Ma gabadhii uu galabta hawa-raacay baa isaga jecel? Weliba reerkiisu la rabaan! Waa sed uu Eebbe keenay. Isagoon doonistiisa caddaysanayn ayuu caadi iska dhigay. Qof qaatay hadalkii qaraabadiisa ixsaanna falaya ayuu iska dhigay. Hadday u oggolaan waayaan inuu dhaqso u raadceeyo gabadhii jacalayd, laftiisaa furka tuuran doona. ‘Yaa! Oo waaba i jeclayd miyaa? Nasiib badaniyaa, haddana nasiib daraniyaa? Waan arki jiray gabadha, laakiinse, maanta ka hor si fiican uguma fiirsan. Yartu, qurux iyo qaayaba way isugu biireen… hadday jacayl ay ii qabto ku sii darsatay… hee!.. Gabadhaas ilwaadsan ee edebta leh, dookhayga ah miyaa i jecel! Isla-doonasho Ilaahay….’ Hoos buu u dhadhabayaa. Afka wuxuu uga qosol-jilayaa dadkiisa la fadhiya. Uurkase, wuxuu kala haasaawayaa gabadhii uu dayacay.\n“Maxaan hadda yeelaa…?” ayuu iska weyddiiyay, wuuse go’aansaday wuxuu yeelayo. Laabta ayuu ka bogaadsaday kana qorshaystay inuu gabadhii raadiyo. Laftiisuba gabadhu way sidataa, hadduusan is-jikaarayn.\n“Doqonyahow waxgaradka ah, gabadha miskiinta ah u miciin.” bay tiri, ina-adeertiis oo uu waligiisba necbaa hadal-adeeggeeda.\nXaggay u tilmaameen ayuu u goobay, isagoo far-faraxsan, fud-fudud oo fikirsan.\nWax u sheegayba waxay dareentay, inuu ninkii agagaarkeeda ka soo dhawaaday. Ruuxaan baa si hoose ruuxdeeda ula shawrtay. ‘Isagoo ku doonaya ayuu ku soo aaday,’ bay ruuxaantu dhegteeda ugu siraysay. ‘Maxaan u sheegayaa, hadduu igu yiraahdo waan ku rabaa?’ ayay isweyddiisay. Miyirkii ay warcelinta isaga sugi lahayd baa ku soo gaabtay. Sarkadhaban iyo salkac baa ku dhacay. Degganidii bay isla keeni weyday.\nWaxay fadhiday albaabka weyn hortiisa. Gurigii aroosku ka dhacayay iridkiisa ayay ku tallamaysay. Dareenkii u sheegay inuu ninkii soo raadiyay baa soo looyaamiyay. Markay soo gashay ayay eegmo cabsiyaysan gudihii ku baahisay. Waaba ninkii ay ku welwelaysay oo soo tiigsanaya. Way ka soo geddoontay. Bannaankii ay ka timid ayay u soo baxday. Jidkii ayay horay u haysay. Ninkii daba socday ayay ismoogaysiisay.\nMarkuu ku soo dhawaaday ayay socodkeedii rucle u beddeshay. Si bay u faraxsan tahay una baydadsan tahay. Ninkii ay jeclayd baa u muuqda, iyaduna ka baxsanaysaa! Hadday jeclayd isaganiina siday filayso la qaatay, miyaysan hoodo iyo haybad ahayn, maxay uga sii rooraysaa! Dadkiisii, maxay u soo sheegeen, ninkan ku dadaalaya inuu soo gaaro?\n“Balqiisa.” ‘Kud.’ Codkiisii debacsanaa baa beerdulucsaday.\nMagaceedii ayuu ugu yeeray. Balqiisa ayuu afkiisa ka yiri. Ma isagaa yiri, mise way u qaadatay! Labadeeda dhegood ayay ku maqashay, “Balqiisa” oo ka soo dhex baxday xargaha iyo moqorraha cunaha cod rageed. Weliba, rag kale maahee waxay la noqotay, inuu codkaasi yahay kay jeclayd. Yaa soo baray magaceeda? Yaa kale oo aan reerkiisii ahayn!\nHorteedii ayuu isku gudbay isagoo neeftuuraya. Laftiisu baqdin way ku jirtaa laakiin sideeda uguma badna. Hadday iyadu jacayl la baqayso, maxaa isaga cabsida u keenay? Maxaanan u keenin! Sow isagu maaha, kii galabta, qudhiisu araggeedii laabraacay… la beerqaadmay… jacaylku markiisa u bilawday? Haah dheh!\nInay dhinac midig u goyso ayay damacday. Xaggii midigtiisa ayuu isu badiyay. Inay bidixdiisa marto ayay isku dayday. Labadiisii gacmood ayuu kala baaciyay. Markay dhexdiisii ku soo beegantay ayuu labadeedii cududood oo aad ugu dhawaa isku qabtay.\n“Wax weliba waan ogahay…” ayuu ku hakaday.\nIlnugayl iyo illin bay ugu jawaabtay. Wajigeedu wuu isbeddelay.\n“Waan ogahay, in aad i jaclayd anigoon kuu ogeyn.” ayuu ku sii watay.\nAamus iyo anfariir bay ugu warcelisay. Gadaal bay isu majiirtay. Runtaas ah inay jeclayd iyo wajigeeda ka mara-kacaya ayay isu diidday. Gacantiisii ayuu ku sii adkeeyay, hadalkiina kor ayuu u sii qaaday. Si ay isugu diyaariso, go’aankiisa jacaylkeeda u jawaabaya.\n“Aniguba waan kaa helay. Waad i cajabisay runtii…” ayuu ku yiri, cod culus oo cabbursan.\nCiriiriga haysta ayay ku garatay culayska ay leedahay iyo siday u adag tahay, in dareen dhab kaa ah aad soo gudbiso. Waad i cajabisay, siduu ku yiri iyo dhibtuu ka maray, Ilaahay kaliyaa og.\nIyadoo hubta inuu dhab uga helay ayay dhoollacaddayn isla dadabtay. Waxay u hollatay inay ku sii dhawaato, haddana gadaal ayay uga soo degtay. Xishood dheddignimo ayaa maquuniyay. Wajigeedii ayuu xannaano-eegay. Iyadoo kalsooni iska dareentay ayay laabtiisii si daallan ugu tiirsatay. Isagoo fikirsan ayuu madaxisii kor u soo qaaday. Labadii gacmood ayay si tartiib ah isu-weydaarsadeen… hab isla dhaafeen… gudub isu mareen.\n“Waxaad iigu yeertaa Oomaar. Oomaar baa lay yiraahdaa.” ayuu wajigiisii dhabarkeedii xaggiisa ula dhaafay.\n“Waan ku garanayaa.” ayay dhegtiisa gadaasheeda ka tiri. Cod aad u gaaban ayay ugu qiratay, inay taqaan na jeceshahay.\n“Waan illaaway in aad i garanayso…”ayuu cudurdaar ahaan u yiri, isagoo qosol iska raadinaya.\nIyadoo qosolka ku raacaysa ayay himbiriirsi-muusootay. Xabadkiisii ayuu ku sii xafuujiyay. Boggiisa diirran ayuu ku martigeliyay ugana masaxay cabashadii ay la ciiraysay. Sambabadeedii abaarsaday baa neecow qabow jiitay. Habeen cusub baa u bilawday wadajirkooda.\nSaynab Xaaji (Ugbaad)


Shimbiraha careysan ayaa dagaallamaya! Shimbiraha careysan ee ciyaarta la dagaallamaya | Wararka IPhone\nWararka IPad | | Noticias\nka sabti Kuwani had iyo jeer waa maalmo adag, bilowga usbuuca oo had iyo jeer umuuqda inuu yahay dagaal kacsan kadib fasaxii "gaaban" ee usbuuca. Maalin murugsan, haa, laakiin marwalba waan isticmaali karnaa qalabkeena iDevices si aan u iloobo bilowga usbuuca. Waana inay iDevices-ku noogu qiimo badan yihiin waxyaabo badan, way inaga mudan yihiin inay shaqeeyaan laakiin sidoo kale waxay mudan yihiin inay na maaweeliyaan, waxaana jira intaa iyo ka badan ikhtiyaarrada waa inaan ku madadaalinaa nafteena qalabkayaga iDevices.\nRovio waa mid ka mid ah noocyada horumarineed ee caan ku ah xayeysiinta Shimbiraha cadhooday, Ciyaaraha loo yaqaan 'franchise' kaas oo aan ku xakameyno xoogaa fiican shimbiraha yar yar ee u xilsaaran burburka ciidan doofaarro ah. Ciyaaraha qaar waligoodba kujiray 10-ka kulan ee ugu sareeya dhamaanba bakhaarada arjiyada wixii qalab mobilo ah, waana cayaaro aakhirka noqda kuwo balwad leh. Rovio wuxuu sii wadaa inuu horumariyo ciyaaro badan hoostiisa banner Angry Birds hadana waxay noo keeneen a ciyaarta dagaalka: Shimbiraha careysan Dagaal!.\nCiyaar ku saleysan dagaalada sumo sida aad ku arki karto fiidiyowgii hore, haa, ma awoodno inaanu aragno wax ciyaar ciyaar ah wali ciyaarta iyo waxaan si dhib leh uga ogaan karnaa wax ku saabsan hawlgalka Dagaalkan Shimbiraha Xanaaqsan!. Waxa aan ognahay waa taas waan la ciyaari karnaa saaxiibadeena, wax doono multijugador, waana heli karnaa gratuito (oo ku jira iibsashada barnaamijka), waxay sidoo kale u eg tahay ciyaar bilaash ah (waxaan ku ciyaari karnaa mid kastoo ka mid ah qalabka iDevices).\nBilawga qorshaysan ayaa ah guga 2015 markaa layaab malahan inaan ciyaari karno tan cusub Shimbiraha careysan dagaallama! Toddobaadyada soo socda. Sharad xiiso leh oo uu sameynayo Rovio oo isku dayaya inuu na siiyo qaabab cusub oo aan kula ciyaarno shimbiraha yar yar ee caanka ah. Waxaan dhegta u taagnaan doonnaa daahfurka cinwaankan cusub ee Rovio waxaanan kula soo socodsiin doonnaa isla marka lagu daabaco App Store.\nWadada buuxda ee maqaalka: Wararka IPhone » Noticias » Shimbiraha careysan ayaa dagaalamaya! shimbiraha careysan ee ciyaarta la dagaallamaya\nFikradda IPhone 7 ee ay dhiirrigelisay Apple Watch


Kooxaha Man.United Iyo Chelsea Oo Xasuuq Ba’anni Ku Dhacay | Aftahan News\nKooxaha Man.United Iyo Chelsea Oo Xasuuq Ba’anni Ku Dhacay\nSeptember 25, 2021 | Filed under: Wararka | Posted by: MMC FARADHEERE\nManchester City ayaa guul weyn ku soo gaadhay Stamford Bridge ka dib markii ay 1-0 ku soo garaaceen Chelsea iyagoo soo gabagabeeyay rikoodhkii seddexda guuldarro isku xigta ee ay kala kulmeen Blues tartamada oo dhan.\nCiyaartii maanta ayaa aheyd mid ay City ku soo talogashay inay kubad weerar ah ciyaarta halka tababare Thomas Tuchel uu kooxdiisa kula soo dardaarmay inay daafac galaan ilaa iyo markii uu Gabriel Jesus goolka guusha ka dhaliyay bilowgii qeybta labaad ee ciyaarta.\nKooxda kubadda cagta Manchester United ayaa guul-darro xanuun badan loogu xambaariyey garoonkeeda Old Trafford, waxaana 1-0 ku garaacday Aston Villa xilli uu Bruno Fernandes khasaariyey rikoodhe.\nManchester United oo toddobaadkii horena guul-darro kalantay tartanka Carabao Cup oo ay kasoo reebtay West Ham United, ayaa khasaarihii labaad oo xidhiidh ah ee dhamaan tartamada loogu xambaariyey gaoronkeeda.


Beello Dagaalsanaa Muddo 10 Sano Ah Oo Lagu Heshiisiiyey Mudug – Goobjoog News\nKulan lagu heshiisiinayey Labo beel oo dirir dhexmartay ayaa ka dhacay deegaanka Af Barwaaqo ee bariga gobolka Mudug, waxaana kulankaasi ka qeybgalay wasiirro ka tirsan maamulka Galmudug, maamulka gobolka Mudug, waxgrad iyo Odoyaal dhaqan kala matalayey Labada beel ee heshiiska gaaray.\nColaadda Labadan dhinac ah ayaa ahayd mid soo jiitameysay muddoa 10 sano ah, waxaana hadda laga gaaray heshiis hordhac ah, taasi oo qeyb weyn ka qaateen maamulka Galmudug iyo maamulka deegaanka.\nQaar kamid ah waxgaradkii kala matalayey Labadaasi dhinac ayaa sheegay iney soo dhoweynayaan heshiiskaasi la gaaray, waxayna sheegeen iney hirgelin doonaan heshiiskaasi.\nWaxay sheegeen waxgaradkan iney gacmaha is qabsadeen Labada dhinac, islamarkaana ay diyaar u yihiin iney ka wada shaqeeyaan nabadda iyo walaalnimada.\nSuldaan Cabdi Madoobe oo ah suldaanka guud ee beelaha dirirtu dhexmartay ayaa sheegay in dhib badan ay ka mareen in Labadan beel ay heshiis ku qanciyaan, balse ay ku faraxsan yihiin in la helo nabad iyo is faham, dibna loo soo celiyey walaalnimadii.\nGuddoomiye ku xigeenka gobolka Mudug ee Galmudug Axmed Maxamed Shire oo isna halkaasi ka hadlay ayaa uga mahadceliyey Labadan beel iney so oaf jaraan colaaddii 10-ka sano ka dhaxeysay, wuxuuna kula dardaarmay in heshiiska la adkeeyo oo laga shaqeeyno nabadda iyo is dhexgalka bulshada.\nKhasaaraha Ka Dhashay Shilkii Gaari Ee Maanta Ay Galeen Ciidamo Ka Tirsan Puntland Oo Sii Kordhay (Sawiro)\nVtkghs geefdf Cialis generic cheap cialis\nQoowfj pnwccs Real cialis for sale cialis 10mg\nEqvjix bvszfx cheap generic viagra online best place to buy cialis online\nDbwqmo dyeivh Where to Buy Cialis generic cialis canada\nGpdtiw neltsz Buy cialis online online canadian pharmacy\nBnijgi sduazu cvs pharmacy Mcroo


Xog: Maxay yihiin ciidamada gaarka ah ee dowladda UK usoo direyso Soomaaliya? – Benaadir News Network\nMuqdisho (Benaadir News) – Dowladda UK ayaa ciidamo gaar ah usoo direysa Soomaaliya, si ay ciidamada dowladda federaalka iyo kuwa AMISOM uga taageeraan la dagaalanka argagixisada.\nPrevious HirShabelle oo xirtay xaaska hogaamiyaha maleeshiyadii soo weerartay Jowhar\nNext Qatar oo isku dayeysa inay bedesho dhex-dhexaadintii uu Imaaraadka ka laabtay


Madaxweynaha oo dhiirageliyay Wariyeyaasha Soomaaliyeed | Baydhabo Online\nMadaxweynaha oo dhiirageliyay Wariyeyaasha Soomaaliyeed\nMadaxweynaha Soomaaliya Xasan Sheekh Maxamuud ayaa sheegay in wariyeyaasha Soomaaliyeed ay yihiin geesiyaal Naftooda u huray u shaqeynta bulshada Soomaaliyeed.\nMadaxweynaha Soomaaliya ayaa sheegay in ay muhiim tahay in wariyeyaasha Soomaaliyeed ay helaan cadaalad buuxda oo ay ugu adeegaan bulshada Soomaaliyeed , madaam uu sheegay in ay ku shaqeeyaan Xaalad adag.\nMadaxweynaha Soomaaliya ayaa sheegay in uu ku dhiiragelinaayo wariyeyaasha Soomaaliyeed in ay sii wadaan u shaqeynta bulshada Soomaaliyeed , waxaana uu sheegay in dowladda Soomaaliya ay ku dadaali doonto sidii wariyeyaasha Soomaaliyeed ay u heli la haayeen Cadaalad iyo sidoo kale ammaan.\n“Maanta waa maalin ku weyn dowladda Soomaaliya Maalinta caalamiga ah ee lagu muujinayo Xisaabtan la’aanta iyo xadgudubyada loo geysto saxaafadda ,waxaan weydiisanayaa dhinacyada ay sida wey u khuseyso arintaani sida Maamulaasha Warbaahinta , Hay’addaha dowladda, Beesha Caalamka , in ay si wadajir ah uga shaqeeyaan sidii loo caawin lahaa wariyeyaasha Soomaaliyeed , islamarkaana ay shaqadood ay ugu gudan la haayeen si ay ku dheehan tahay Daacadnimo, dhexdhexaadnimo, ayna uga shaqeyn la haayeen danta dadweynaha iyo sidoo kale mida Qaranka ” Sidaasi waxaa Yiri Madaxweynaha Soomaaliya Xasan Sheekh Maxamuud.\n“Wariyeyaasha Soomaaliyeed waxa ay kusoo shaqeeyeen Waqti Adag xiliyadii dagaalada Sokeeye sidaas darteed dalkaani wariyeyaasha Soomaaliyeed la’aantood ma gaareen horumar , isla xisaabtan, ammaan, sidaas darteeda Wariyeyaasha Soomaaliyeed waa Geesiyaal , waana inaan ka hortagnaa oo aan difaacnaa in aan wax dhibaato ah loo geysan” ayuu hadalkaasi intaasi ku sii daray Madaxweynaha Soomaaliya.\n“Waxaan aad uga shaqeynay sidii laysku xiri lahaa ama laysku dabaridi lahaa xiriirka u dhaxeeya Ciidanka ammaanka ,warbaahinta iyo Wasaarada Warfaafinta , waxaana sidii wadi doonaa in la hagaajiyo xiriirka u dhaxeeya Wariyeyaasha iyo ciidamada ammaanka , Wasaarada Warfaafinta waxa ay sameysay tababar lagu dhisaayo Aqoonta Wariyeyaasha Soomaaliyeed” Mar kale Waxaa sidaasi Yiri Madaxweynaha dowladda Soomaaliya Xasan Sheekh Maxamuud.\nMaanta waxa ay wariyeyaasha Soomaaliyeed u dabaal degayaan Maalinta caalamiga ah ee lagu muujinayo Xisaabtan la’aanta iyo xadgudubyada loo geysto saxaafadda.


Daawo Sawirada Prof Cali Khaliif Galaydh Oo Xalay Socdaal Tamashlayn ah kuso waregay hargaysa+faysal cali warabana la qatay caways ! | Burco Media\nDaawo Sawirada Prof Cali Khaliif Galaydh Oo Xalay Socdaal Tamashlayn ah kuso waregay hargaysa+faysal cali warabana la qatay caways !\nJune 10, 2017 | Filed under: Articles-Maqaallo,Community,Featured News,Latest News,News In English,Uncategorized | Posted by: dhagacade\nHargeysa(Burco Media)-Horjoogaha Kooxda Khaatumo Prof Cali Khaliif Galaydh oo maalmihii u danbeeyeyba ku sugnaa magaalada Hargeysa ayaa xalay hal mar uun la arkay isaga oo socdaal lug ah oo tamashlayn ah ku dhex maraya suuqwaynaha Caasimada Hargeysa.\nWaxaana socdaalkan lugta ah ee xalay uu Horjooge Cali Khaliif Galaydh suuqwaynaha caasimada Hargeysa kusoo maray ku wahelinayey gudoomiyaha xisbiga UCID Faysal Cali Waraabe iyo wasiiru dawlaha wasaaradda Waxbarashada Somaliland oo labadooduba kamid ah guddiga dhanka dawlada Somaliland u matalaya wada hadalada Somaliland iyo Kooxda Khaatumo.\nBulshadii caasimada Hargeysa ee ka dhex adeeganayey suuqwaynah ayaa markii ay arkeen Cali Khaliif kusoo ururay iyaga sawiro la galay isla markaana dhalinyarada qaar ay horjooge Cali Khaliif Galaydh xalay kula kaftameen inuu Hargeysa soo dago isla markaana kamid noqdo Siyaasiyiinta Somaliland kana shaqeeyo horumarka iyo wax wada lahaanshaha Somaliland,waxaana horjooge Cali Khaliif Galaydh iyo dhalinyaradii caasimada Hargeysa ay xalay is dhaafsadeen hadalo kaftan iyo duur xul iskugu jira.


Dr. Cabdullahi sh. Dahir:-Qanyare Kipligat kuma sheegin Cadowga ummada Soomaaliyeed ......\nXoghayaha Arrimaha dibada ee Ururka (USC/Qanyare), Dr.Cabdullahi sh. Dahir ayaa saakey war saxaafeed ku qabtey hotelka uu dhegan yahay ee 680-ti ee magaalada Nairobi.\nWarsaxaafadeedkan ayaa lagu beeniyey In guddoomiyaha ururka USC uu Kipligat ku sheegay in uu yahay Cadowga Ummda Soomaaliyeed, war oo lagu qorey Interternetka, lagana sheegay Raadiyaha Shabeele 13-December,2003 ayaa xoghayahu ku sheegay in uu yahay mid aan sal iyo raad toona laheyn.\nWaxa kaloo uu sheegay in Ururka USC uu yahay ururada siyaasada Soomaaliya ugu facweyn oo aan looga baran wararka iyo falalka dhaawacaya Maslada shacabka Soomaaliyeed. Guddoomiyaha Ururka Maxamed Qanyare Afrax waa hogaamiye siyaasadeed oo ku adadag wadanimada iyo kaaramada dadkiisa iyo dalkiisa hooyo ayuu hadalka ku daray.\nDr.cabdullaahi ayaa amaan u soo jeediyey saxaafada xorta ah ee soomaalida .laakiin waa in ay kala gartaan danta shaqsiga iyo danaha Umadda ,waxaana u soo jeedinayaa in ay ka waantoobaan in shaqsi ahaan qof danbi uga galin.\nAbdikarim Aden Hussein\nSOMALITALK.COM | DEC 14, 2003\nFaransiiska oo Qarka u Saaran in uu Mamnuuco Khimaarka:\nGaar ahaan Khimaarka gabdhaha Muslimiinta ah ku xirtaan Iskuulada.. Guji\nMUSHARAF OO KA BADBAADAY MU'AAMARAAD\n. Madaxweynaha Pakistan oo in yar u jirsadey in la dilo\n. Saddam Xuseen oo Laga Soo Qabtay Tikrit\nWararkaas Ka akhri halkan....\nCiidamada Canada oo Loo Sameeyey Wadaad Islam ah\nwaa markii ugu horeysey taariikhda ciidanka Canada oo loo sameeyo wadaad muslim ah, waxaana laga dhigay nin lagu magcaabo Guji\n» Canada oo Yeelatay Ra'iisul Wasaare Cusub\nFAALLO: USA:Tartanka Aqalka Cad, Ninba Ceesaantii Ceelka Keen\nWararka Soomaalida Woqooyiga America\n. Cajalad Vedi: Booliis ah oo Feeraya Wiil Soomaaliyeed\n. Soomaali Xabsigii Loo Sii Kordhiyey Rafcaan kadib\n. Abbe Soomaaliyeed oo Lagu Soo Oogey Dacwad\n. Ninkii Diley Mohamed Ahmed Salah oo Lagu Xukumay 27 sano\n. Somali-Canadian Lagu Xiray Minneapolis\nDhammaan ka akhri halkan... GUJI\nCabdulahi Yusuf oo Caddeeyey Mowqifkiisa\nku aadan shirka, IGAD, iyo kulanka Mombasa, waxana uu sidaas ku caddeeyey wararysi uu la yeeshay Abdikarim Aden.. Guji..\nWada-shaqayntu Waa Furaha Guusha.. GUJI\nWaa wiil yar oo Somaliyed oo nayl yar dhabta kuwata xilli nabadana dhexjooga Bilicda dhulka Soomaaliya. Akhri


Gudiga Xalinta oo shaaciyey kuraasta ay dacwadaha ka yaalaan iyo kursiga Fahad oo... - Caasimada Online\nHome Warar Gudiga Xalinta oo shaaciyey kuraasta ay dacwadaha ka yaalaan iyo kursiga Fahad...\nGudiga Xalinta oo shaaciyey kuraasta ay dacwadaha ka yaalaan iyo kursiga Fahad oo…\nMuqdisho (Caasimada Online) – Guddiga xalinta khilaafaadka arrimaha doorashooyinka ayaa markii u horeysay si guud u soo saaray liiska dacwadihii ay qabteen intii ay socotay doorashada kuraasta labada aqal.\nWar-saxaafadeed kasoo baxay guddiga ayaa lagu sheegay in guddiga ay soo gaareen dacwadaha illa iyo 11-kursi, kuwaas oo dacwadahoodu ay kala duwanaayeen, uuna guddiga u kala saaray dhowr nooc.\nDacwadaha ayaa waxa uu guddiga u kala saaray kuwo ah dacwado culus, dacwada fudud, dacwado aan sax ahayn iyo kuwa markii loo soo gudbiyay kadib ay dib ula noqdeen dadkii soo gudbiyay.\nLiiska dacwadaha culus ee guddiga uu ka go’aan gaaray 8-dii bishii November ee sanadkii hore illaa 27-kii bishii 2-aad ee sanadkaan 2022-ka, waxayna kala yihiin; HOP#239, HOP#067, HOP#201, HOP#209, HOP#211 iyo HOP#045.\nSidoo kale dacwadaha fudud ayaa waxaa laga soo gudbiyay kuraasta tirsigoodu yahay; HOP#255 iyo HOP#242, waxaana dacwadahooda uu guddiga ka go’aan gaaray 22-kii bishii 12naad ee sanadkii hore iyo 21-ka bishii 2-aad ee 2022-ka.\nLiiska ayaa waxaan ku jirin kursiga HOP86 oo uu ku guuleystay Fahad Yaasiin. Kursigan ayaa waxaa ku dhegay guddiga doorashada heer federaal, balse waxaa markii dambe fasaxay guddiga xalinta, inkasta oo sharci ahaanshaha arrintaas dood laga keenay\nGuddiga ayaa qoraalkiisa ku shaaciyay in uu gacanta ku hayo shan iyo labaatan dacwo oo aan buuxin shuruudaha habraacyada doorashooyinka dadban ee 2020-2022.\n“Dacwadaha 25-ka aha waxaa ku jira cabashooyin aan la dhayalsan karin oo muujinaya in xuquuqo badan lagu tuntay. Xuquuqaha lagu tuntay waxaa kamid ah sharciyada da’da Xildhibaano haysta naatiijada ku meel-gaark ah,” ayaa lagu yiri qoraalka.\nUgu dambeyntiina waxa uu guddiga sheegay in dacwadaha 25-ka ah la sugayo inta uu kasoo idlaanayo 26-ka kursi ee ku harsan dowlad goboleedyada Jubbaland iyo HirShabelle, isaga oo xiligaas shaacin doona kursi walba oo dacwad laga keenay, kadibna horgeyn doona Golaha Wadatashiga Qaranka.


Dabaqa alwaax ah, alwaax aan biyuhu lahayn, alwaax marineed oo dahaaran - Yige Wood\nFilimka Wajahan Plywood\nShirkaddayadu waxay dabooshaa aag ah 1.2 milyan oo mitir oo laba jibbaaran, waxaanu leenahay 100,000 m3 / awoodda alwaaxyada alaabta guriga, 300,000 m3 / awoodda DIFFENBACHER khadka saxaafadeed ee joogtada ah iyo in ka badan 50 mashiinnada goos goos ah\nAlaabtayadu waxay dhaafeen iso9001, ISO 4001, shahaado CARB, waxayna leeyihiin in ka badan 20 shatiyo. Waxaa jira in ka badan 1,200 shaqaale xirfad leh iyo farsamo, iyo in ka badan 60 shaqaalaha injineernimada iyo farsamada.\nShirkaddayadu waxay ku jirtay warshadaha alwaax ku salaysan in ka badan 20 sano waxayna leedahay meel kaynta ah 3 milyan oo mitir oo laba jibbaaran. Bixinta alaabta ceeriin ayaa ah mid aad u deggan oo hubinta tayada leh.\n20 sano oo waayo-aragnimo wax-soo-saar ah Shiinaha soo saarista ...\nJumlo Ganacsi oo raqiis ah oo aan biyuhu lahayn\nSoosaarayaasha alwaaxda ah ee xirfadleyda ah ee jaban oo wanaagsan ...\n4x8x1-35mm okoume/poplar/sapele ayaa soo wajahday tayada a...\nAlaabtu waxay leeyihiin shahaadooyin ISO 9001, ISO 4001 iyo CARB. Hadda waxaan daboolnaa aag ah 1.2 milyan oo mitir oo laba jibbaaran, 1200 shaqaale xirfad leh iyo in ka badan 60 injineero.\nGuangxi Hengxian Yige Wood Co., Ltd waxay ku taal beerta warshadaha ee kaynta casriga ah, Gobolka Hengxian, Gobolka Guangxi, Shiinaha. Beerta warshadaha, waxaanu leenahay warshad alwaax ah oo leh 6 khadadka wax soo saarka iyo 60,000 m3 / awoodda alwaax alaabta guriga; mid 300,000 m3Awooda sanadka DIFFENBACHER khadka saxafada joogtada ah kaas oo soo saari kara particleboard, OSB iyo OSB dusha sare; iyo in ka badan 50 mashiino gooyay oo rotary ah kuwaas oo siinaya maraqa qallalan oo tayo sare leh oo cabbirro kala duwan leh.\nTababarka farsamada aqoon-is-weydaarsiga Oktoobar 2021\nFarqiga u dhexeeya guddiga cufnaanta iyo guddiga qayb\nHongqi Linzhan, Shitang Forest Farm, Shitang Town, Nanning, Guangxi, Shiinaha


Gudiga Difaaca Puntland oo Ku Dhawaaqay Dagaal Kadhan ah Soomaaliland. | allsanaag\nGudiga Difaaca Puntland oo Ku Dhawaaqay Dagaal Kadhan ah Soomaaliland.\nGudiga Difaaca Puntland oo Ku Dhawaaqay Dagaal Kadhan ah SNM.\nGudiga difaaca dowladda Puntland oo goor dhoweyd warbaahinta la hadlay ayaa si rasmi abh ugu dhawaaqay dagaal kadhan ah Soomaaliland iyagoona sheegay inaysna SNM wax wadahadal ah lageli doonin kaliya heshiiskooduna uu yahay xabad iyo dagaal.\n← Shirkii Golaha Xukuumadda Dawladda Puntland oo Arrimo Muhiim Ah Laga Soo Saaray. Beesha Daarood oo ka maqan Guddi la magcaabay →